**Rigács Község Önkormányzat Polgármesterének**

**4/2020. (IV.10.) polgármesteri rendelete**

a **kijárás korlátozásáról Rigács községben**

A veszélyhelyzet kihirdetéséről szóló 40/2020. (III.11.) Kormányrendelet és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban: katasztrófavédelmi törvény) 46. §-ának (4) bekezdése, a kijárás korlátozásáról szóló 71/2020. (III.27.) Kormányrendelet 3. § és 4. § figyelembe vételével, a 95/2020. (IV.9.) Kormányrendelet 3. §-ban kapott felhatalmazás alapján a következőket rendelem el:

**1. § Rigács** község közigazgatási területén 2020. április 10. 00.00 órától, 2020. április 13. 24.00 óráig terjedő időszakra, a nem alapos indokból történő, a településen lakóhellyel, tartózkodási hellyel, illetve életvitelszerűen a településen lakóhellyel **NEM** rendelkező személyek tartózkodása **TILOS**.

**2. §** Az 1. § szerint alapos indoknak tekinthető a 71/2020. (III.27.) Kormányrendelet 4. §-ban szabályozott indokok.

**3.§** (1)A jelen rendelet 1. §-ában szabályozott korlátozás ellenőrzésére a 71/2020. (III.27.) Kormányrendelet 8. §-ában meghatározott szerv – rendőrség – jogosult ellenőrizni.

(2) A jelen rendelet 1. §-ában szabályozott korlátozás megszegése esetén a 71/2020. (III.27.) Kormányrendelet 9. §-ában meghatározott szankció – szabálysértési tényállás és bírság - alkalmazható.

**4. §** (1) A jelen rendelet kihirdetést követő napon, 2020. április 10. 12.30 órakor lép hatályba.

(2) Jelen rendelet 2020. április 13. 24.00 órakor hatályát veszti.

Rigács, 2020. április 10.

**Dr. Kertész-Bakos Ferenc Bencze Gyöngyi**

***polgármester jegyző***

Kihirdetve: 2020. április 10. 12,30 óra

**Bencze Gyöngyi**

***jegyző***